|  |  |
| --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 46 14, 487 40 36, 487 43 36  [ounz@vojvodinа.gov.rs](mailto:ounz@vojvodinа.gov.rs) |

|  |  |
| --- | --- |
| SZÁM: 128-454-531/2023-04/4 | DÁTUM: 2023.08.22. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más rendelet, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 1. és 5. bekezdése és 24. szakaszának 2. bekezdése, Vajdaság AT 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022. és 27/2023. szám - pótköltségvetés) 23. szakaszának 1. és 4. bekezdése, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő általános- és középiskolai oktatás és nevelés, valamint a diákjóléti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat (VAT Hivatalos Lapja, 7/2023. szám) 9. szakasza, illetve a Vajdaság autonóm tartományi általános- és középfokú oktatási és nevelési intézmények létesítményei újjáépítésének, átépítésének, felújításának, továbbá beruházásos és folyó karbantartásának 2023. évi finanszírozására és társfinanszírozására vonatkozó, 128-454-531/2023-04-es számú, 2023. július 12-ei keltezésű lebonyolított Pályázat (VAT Hivatalos Lapja, 30/2023. szám), illetve a Vajdaság autonóm tartományi általános- és középfokú oktatási és nevelési intézmények létesítményei újjáépítésének, átépítésének, felújításának, továbbá beruházásos és folyó karbantartásának 2023. évi finanszírozására és társfinanszírozására vonatkozó, 128-454-531/2023-04-es számú, 2023. július 12-én közzétett Pályázat kiegészítéséről szóló 128-454-531/2023-04-es számú, 2023. július 25-én kelt határozat (VAT Hivatalos Lapja, 32/2023. szám) alapján, a tartományi titkár

**HATÁROZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁGNAK AZON VAJDASÁG AUTONÓM TARTOMÁNY TRÜLETÉN MŰKÖDŐ KÖZÉPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEI ÚJJÁÉPÍTÉSÉNEK, ÁTÉPÍTÉSÉNEK, FELÚJÍTÁSÁNAK, TOVÁBBÁ BERUHÁZÁSOS ÉS FOLYÓ KARBANTARTÁSÁNAK 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA IRÁNYULÓ ESZKÖZÖK FELOSZTÁSÁRÓL, AMELYEK NEM SZENVEDTEK VIHARKÁROKAT**

**I.**

A jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a **középfokú oktatási és nevelési intézmények** részére történő felosztását a Vajdaság autonóm tartományi általános- és középfokú oktatási és nevelési intézmények létesítményei újjáépítésének, átépítésének, felújításának, továbbá beruházásos és folyó karbantartásának 2023. évi finanszírozására és társfinanszírozására meghirdetett, 128-454-531/2023-04-es számú, 2023. július 12-ei keltezésű Pályázat, illetve a Vajdaság autonóm tartományi általános- és középfokú oktatási és nevelési intézmények létesítményei újjáépítésének, átépítésének, felújításának, továbbá beruházásos és folyó karbantartásának 2023. évi finanszírozására és társfinanszírozására kiírt 128-454-531/2023-04-es számú, 2023. július 12-én közzétett Pályázat kiegészítéséről szóló 128-454-531/2023-04-es számú, 2023. július 25-ei keltezésű határozat alapján (a továbbiakban: Pályázat), éspedig AZON KÖZÉPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEI SZÁMÁRA, AMELYEK NEM SZENVEDTEK VIHARKÁROKAT.

**II.**

A Pályázat alapján előirányzott eszközök összege valamennyi oktatási szintre vonatkozóan összesen **400.000.000,00 dinár**, míg ennek keretén belül a középfokú oktatási és nevelési szint esetében **80.000.000,00 dinár** került megítélésre.

A jelen határozat előirányozza az eszközök felosztását azon Vajdaság Autonóm Tartomány területén működő középfokú oktatási és nevelési intézmények létesítményei számára, amelyek nem szenvedtek viharkárokat, éspedig összesen **11.141.053,00** dinár összegben.

Ugyanazon pályázat keretében a középfokú oktatási és nevelési szintre irányuló eszközök odaítélésére vonatkozóan, azon létesítmények részére, amelyek viharkárokat szenvedtek, 2023.08.15-én 128-454-531/2023-04/2 szám alatt új határozatot hoztunk 68.764.532,00 dinár összegben. A nem felosztott eszközök összege 94.415,00 dinár.

Az eszközöket a középfokú oktatási és nevelési intézmények részére hagyjuk jóvá (a továbbiakban: felhasználók) a mellékelt 4. számú táblázattal összhangban - VAJDASÁG AUTONÓM TARTOMÁNYI KÖZÉPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEI ÚJJÁÉPÍTÉSÉNEK, ÁTÉPÍTÉSÉNEK, FELÚJÍTÁSÁNAK, TOVÁBBÁ BERUHÁZÁSOS ÉS FOLYÓ KARBANTARTÁSÁNAK 2023. ÉVI FINANSZÍROZÁSÁRA ÉS TÁRSFINANSZÍROZÁSÁRA IRÁNYULÓ ESZKÖZÖK FELOSZTÁSA, AMELYEK NEM SZENVEDTEK VIHARKÁROKAT, amely táblázat a jelen határozat összetevő részét képez.

**III.**

A jelen határozat II. pontjának 2. bekezdésében foglalt eszközöket a Vajdaság AT 2023. évi költségvetéséről szóló tartományi képviselőházi rendelet határozza meg, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt, éspedig: 11.141.053,00 dinár összegben a 2004 Program – Középfokú oktatás, 1005 Programtevékenység – Középiskolák infrastruktúrájának korszerűsítése, 920 Funkcionális felosztás, 4632 Közgazdasági besorolás – Nagyösszegű átutalások a hatalom egyéb szintjeinek, 01 00 Finanszírozási forrás – Általános költségvetési bevételek és jövedelmek keretében, a felhasználók részére pedig a Vajdaság AT költségvetésébe beáramló eszközökkel, illetve a költségvetés fizetőképességével összhangban kerülnek átutalásra.

**IV.**

A felhasználók a munkálatok beszerzése alkalmával kötelesek a közbeszerzésekről szóló törvény, valamint a közbeszerzéseket szabályozó, a törvénynél alacsonyabb rangú jogszabályok rendelkezéseivel összhangban eljárni.

**V.**

A jelen határozattal megállapított eszközök felosztásáról a Titkárság a felhasználókat tájékoztatja.

**VI.**

A Titkárság a felhasználókkal szembeni kötelezettségét írásos szerződés alapján vállalja.

**VII.**

A jelen határozat végleges és ellene fellebbezés nem nyújtható be.

**VIII.**

A jelen határozat végrehajtását a Titkárság Anyagi és Pénzügyi Teendők Főosztálya végzi.

A határozatot megküldeni:

1. a Titkárság Anyagi és Pénzügyi Teendők Főosztályának,
2. a Levéltárnak.

|  |
| --- |
| Szakállas Zsolt  \_\_\_\_\_\_\_\_\_\_\_\_\_\_\_\_\_  TARTOMÁNYI TITKÁR |